Kemuflisan

Kemuflisan adalah keadaan seseorang individu atau sesebuah syarikat yang diisytiharkan mahkamah tidak lagi mampu membayar balik hutang lapuk, yakni muflis (), juga bankrap diperintah berdasarkan proses undang-undang sedia ada. Aset orang yang jatuh muflis ini diserahkan kepada "pemegang amanah" yang akan menjual aset disebut melangsaikan hutang ini.

Peristilahan 
Perkataan bankrap dipinjam daripada  yang menyerap istilah bahasa Itali banca rotta “bangku patah” yakni kiasan kepada sesebuah bank (pada asalnya muncul dari urus niaga atas bangku) atau simpanan yang dianggap hancur. Perkataan lama yang pernah digunakan ialah bangkrut yang seakar melalui serapan , ia pernah diberikan maksud "djato dari dagang, roegi dagang".

Sejarah 

Pada zaman dahulukala, orang yang tidak mampu membayar hutang akan diperhambakan diri serta keluarganya di mana mereka akan melakukan kerja buruh atau fizikal sehingga kerugian pemiutang dapat dikembalikan dengan perlindungan nyawa badan yang ada tidak seperti perhambaan lainnya. Undang-undang kemuflisan mula terzahir pada zaman Pertengahan di mana pemiutang diberi kelonggaran memulakan sara hidup baru semula setelah penyerahan semua harta milik diri. 

Statut Kemuflisan 1542 (The Statute of Bankrupts of 1542) merupakan statut pertama dalam undang-undang Inggeris (mempengaruhi sistem Komanwel) menyentuh kemuflisan; statut ini digubal dengan tujuan menghalang pemuflis dari melarikan diri dari dakwaan sedemikian oleh pihak berkuasa.

Kendalian mengikut negara

Di Malaysia 
Semua undang-undang berkaitan pengurusan hutang di Malaysia dimaktubkan dalam Akta Kebankrapan 1967.

Seseorang dikira muflis atau "bankrap" apabila memenuhi tiga kriteria utama: 

 Tidak berupaya untuk melangsaikan hutang berjumlah tidak kurang dari RM100,000.
 Hutang tidak dapat dibayar dalam tempoh 6 bulan.
 penghutang bermastautin di Malaysia sekurang-kurangnya selama setahun.

Individu yang mendapati diri tidak mampu melangsaikan hutang oleh membuat permohonan mengisytiharkan ketidakmampuan tersebut atau "kebankrapan" diri ke pihak mahkamah tinggi seperti dibenarkan di bawah Seksyen 7 Akta Kebankrapan, di mana segala prosedur hendaklah dipatuhi sepertimana yang dinyatakan dalam Kaedah dalam akta tersebut. Status "kebankrapan" hanya akan sahih apabila diberikan dalam suatu Perintah Mahkamah setelah permohonan dibuat sendiri mahupun dari pihak yang dihutang ("pemiutang").

Di Singapura 
Urusan pembayaran hutang di Singapura dikendalikan di bawah Akta Kemuflisan, Penyusunan Semula dan Pembubaran 2018 (Insolvency, Restructuring and Dissolution Act 2018).

Seseorang boleh jatuh muflis sekiranya tidak mampu membayar hutang sebanyak $15,000 baik melalui permohonan oleh pihak penghutang secara sukarela mahupun dari pihak dihutang.

Lihat juga
 Insolvensi

Rujukan

Sumber utama

Pautan luar 

 U.S. Federal Bankruptcy Courts 
 Executive Office for United States Bankruptcy Trustees
 Cornell Bankruptcy Laws
 National Association of Consumer Bankruptcy Attorneys
 Website of the Insolvency Service in the UK 
 Bankruptcy Statistics in Hong Kong
 Bankruptcy Research Database (WebBRD)

Kemuflisan
Masalah ekonomi
Pengurusan kewangan